การสวรรคตของพระบาทสมเด็จพระนโรดม สีหนุ

พระบาทสมเด็จพระนโรดม สีหนุ อดีตพระมหากษัตริย์และนายกรัฐมนตรีกัมพูชา เสด็จสวรรคตเมื่อวันที่ 15 ตุลาคม ค.ศ. 2012 ณ ปักกิ่ง ประเทศจีน ขณะมีพระชนมพรรษา 89 พรรษา หลังทรงพระประชวรมานาน โดยNhek Bun Chhay รองนายกรัฐมนตรี ประกาศการสวรรคตของพระองค์ พระบรมศพของพระองค์กลับสู่มาตุภูมิในวันที่ 17 ตุลาคม ค.ศ. 2012 มีการลดธงครึ่งเสา และรัฐบาลประกาศไว้อาลัยเป็นเวลา 7 วัน

 สวรรคต 
พระบาทสมเด็จพระนโรดม สีหนุทรงเข้ารับการถวายการรักษาที่กรุงปักกิ่งตั้งแต่เดือนมกราคม ค.ศ. 2012 เพราะประชวรหลายพระโรค เช่น มะเร็งในพระอันตะ, เบาหวาน และความดันพระโลหิตสูง ต่อมาเสด็จสวรรคตเพราะพระหทัยพิการในวันที่ 15 ตุลาคม ค.ศ. 2012 เวลา 1:20 น. ตามเวลากัมพูชา

 งานพระบรมศพ 
พระราชพิธีถูกจัดขึ้นตั้งแต่วันที่ 17 ตุลาคม ค.ศ. 2012 และโทรทัศน์ชาติกัมพูชานำเสนอสารคดีเกี่ยวกับชีวิตของพระองค์ซ้ำทุก ๆ 30 นาที พระบรมศพของพระบาทสมเด็จพระนโรดม สีหนุถูกเคลื่อนไปไว้พระราชวังตั้งแต่ 1–4 กุมภาพันธ์ ค.ศ. 2013 ก่อนไปถวายพระเพลิง พระบรมโกศของพระบาทสมเด็จพระนโรดม สีหนุ ถูกประดับด้วยทองและประดับด้วยธงมหาราชแห่งกษัตริย์กัมพูชา

พระสงฆ์ 90 รูปสวดพระอภิธรรม และประชาชนกว่าหมื่นคนเฝ้าดูขบวนอัญเชิญพระบรมศพ พระบรมศพไปยังพระบรมราชวังให้ประชาชนถวายสักการะจนถึงวันที่ 1 กุมภาพันธ์ ค.ศ. 2013 และตั้งพระราชพิธีวางพระบรมศพเป็นเวลาสามวัน และถวายพระเพลิงพระบรมศพในวันที่ 4 กุมภาพันธ์ ค.ศ. 2013 มีชาวต่างชาติเข้าร่วมพระราชพิธีพระศพ ได้แก่ ฌ็อง-มาร์ก เอโร นายกรัฐมนตรีฝรั่งเศส, ยิ่งลักษณ์ ชินวัตร นายกรัฐมนตรีไทย, เหงียน เติ๊น สุง นายกรัฐมนตรีเวียดนาม, เจโจมาร์ บิเนย รองประธานาธิบดีฟิลิปปินส์, Jia Qinglin จากจีน, เจ้าชายฟูมิฮิโตะ อากิชิโนะโนะมิยะแห่งญี่ปุ่น, ทองสิง ทำมะวง นายกรัฐมนตรีลาว, ธาร์แมน แชนมูการัตนม รองนายกรัฐมนตรีสิงคโปร์ และอื่น ๆ

พระบาทสมเด็จพระบรมนาถ นโรดม สีหมุนี พระราชทานปัจฉามรณนามแก่พระราชบิดาว่า "พระกรุณา พระบาทสมเด็จพระนโรดม สีหนุ พระบรมรัตนโกฏิ" ()

บุคคลสำคัญจากต่างประเทศ ที่เข้าร่วมพระราชพิธีถวายพระเพลิงพระบรมศพพระบาทสมเด็จพระนโรดม สีหนุ ได้แก่

ประเทศตำแหน่งชื่อ  ประธานการประชุมสภาที่ปรึกษาการเมืองจีน  เจี่ย ชิ่งหลิน  นายกรัฐมนตรีฝรั่งเศส  ฌ็อง-มาร์ก เอโร  เจ้าชายญี่ปุ่น  เจ้าชายฟูมิฮิโตะ อากิชิโนะโนะมิยะ  นายกรัฐมนตรีลาว  ทองสิง ทำมะวง  รัฐมนตรีกรมนายกรัฐมนตรี  โคสึคูน  รองประธานาธิบดีฟิลิปปินส์  เจโจมาร์ บิเนย  รองนายกรัฐมนตรีสิงคโปร์  ตรรมัน จัณมุกรัตตินัม   นายกรัฐมนตรีไทย  ยิ่งลักษณ์ ชินวัตร  เอกอัครราชทูตสหรัฐประจำกัมพูชา  วิลเลียม อี. ทอดด์  นายกรัฐมนตรีเวียดนาม  เหงียน เติ๊น สุง

 อ้างอิง 

หมวดหมู่:การเสียชีวิตรายบุคคล
นโรดม สีหนุ
นโรดม สีหนุ
หมวดหมู่:พิธีศพในประเทศกัมพูชา
หมวดหมู่:พิธีศพ
หมวดหมู่:รัฐพิธีศพ
หมวดหมู่:พระบาทสมเด็จพระนโรดม สีหนุ